বগুড়া সংবাদ ডট কম (শেরপুর প্রতিনিধি কামাল আহমেদ): ঢাকা-বগুড়া মহাসড়কের শেরপুরের গাড়িদহ এলাকায় দিয়ে দুপুরে রাস্তা পার হওয়ার সময় কোচের ধাক্কায় জুলফিকার রহমান সোহাগ (১১) নামের এক স্কুল ছাত্রের মৃত্যু হয়েছে। জানা যায়, উপজেলার গাড়িদহ ইউনিয়নের কাঞ্চনপুর গ্রামের লাল মিয়ার ছেলে গাড়িদহ পাবলিক স্কুল এন্ড কলেজের ৫ম শ্রেণীর ছাত্র জুলফিকার রহমান সোহাগ গতকাল শনিবার দুপুর ২ টার দিকে টিফিন শেষে বাড়ি থেকে বাই সাইকেল যোগে স্কুলে যাচ্ছিল। এ সময় গাড়িদহ এলাকাস্থ ঢাকা-বগুড়া মহাসড়ক পার হওয়ার সময় ঢাকা গামী একতা কোচের ধাক্কায় ওই ছাত্রের মৃত্যু কয়েছে বলে ফায়ার সার্ভিস এন্ড সিভিল ডিফেন্স এর স্টেশন অফিসার রতন হোসেন নিশ্চিত করেছেন।